**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, ул.“ Васил Левски” No.32, ет.3, тел.0879205683, e-mail : oik1508@cik.bg*

ПРОТОКОЛ 66

от редовно заседание на ОИК – Гулянци,

назначена от ЦИК с Решение №1895-МИ от 04.09.2015г.,

състояло се на 17.02.2018 г. от 14.00 часа

в гр. Гулянци, ул. „Васил Левски ” No. 32, ет.3

Днес 17.02.2018 г. от 14.00 часа се проведе заседание на ОИК-Гулянци. На заседанието присъстваха:

1. Недко Жеков Опров

2. Илона Кръстева Петкова

3. Албена Владимирова Левъшка

4. Ирена Йорданова Ирличанова

5. Деви Христов Дилков

6. Мариана Цветанова Несторова

7. Валерия Стефанова Димитрова

8. Александър Любенов Миндизов

9. Тодор Йорданов Георгиев

10. Ренета Пенчева Маркова

Заседанието бе открито в 14.00 ч. и председателствано от господин Недко Опров – Зам. Председател на ОИК Гулянци.

Недко Опров: Здравейте, уважаеми колеги! В залата сме 10 члена на общинската избирателна комисия. Имаме необходимия кворум. Откривам заседанието на общинската избирателна комисия на 17.02.2018 г. Колеги, предлагам ви следния проект за дневен ред:

1. Разглеждане на подадена жалба до ОИК Гулянци от Огнян Божинов Янчев като упълномощен представител на БСП за участие в избора за кмет на кметство на с.Брест, Община Гулянци на 18.02.2018 год. / вх. №1/17.02.2018 год./ и писмо изх. № 107/17.02.2018 год. до РП Никопол с искане да информира ОИК Гулянци във връзка с постъпилата пред нея жалба от господин Огнян Янчев за причините поради които са били предприети действия от страна на МВР срещу Пламен Давидов Тодоров от с. Брест. Докладва Деви Дилков.
2. Проект на Решение, относно подадената жалба. След като се запозна с характера на подадената жалба и извърши своя проверка на изнесените оплаквания в нея ОИК Гулянци намира, че извършените от органите на МВР действия спрямо Пламен Давидов Тодоров не са извършени в качеството му на представител на партия, участваща в частичния избор на кмет на кметство с. Брест, които ще бъдат произведени на 18.02.2018 год. , и че в този смисъл не са налице действия от страна на правоохранителните органи, които по някакъв начин да нарушават конституционните права на гражданите в с.Брест да упражнят свободно и по съвест избирателното си право, както и разпоредби на ИК.

Илона Петкова: Колеги, предлагам за гласуване Проект на Решение, със следния текст:

**„ ОТНОСНО:** Подадена жалба до ОИК Гулянци от Огнян Божинов Янчев като упълномощен представител на БСП за участие в избора за кмет на кметство на с.Брест, Община Гулянци на 18.02.2018 год. / вх. №1/17.02.2018 год./

Пред ОИК гр. Гулянци на 17.02.2018 год. постъпи жалба от Огнян Божинов Янчев като упълномощен представител на БСП за участие в избора за кмет на кметство на с.Брест, Община Гулянци на 18.02.2018 год. / вх. №1 от 17.02.2018 год./ В жалбата се твърди, че сутринта на 17.02.2018 год. служители на МВР са извършили обиск в дома на Пламен Давидов Тодоров , жител на с. Брест, Община Гулянци и упълномощен представител на БСП в с. Брест за изборите за кмет на кметство в с.Брест, Община Гулянци на 18.02.2018 год. Във връзка с това в жалбата се твърди, че с извършения обиск от страна на МВР се оказва натиск върху представителя на БСП в с. Брест , неговото семейство и други граждани във връзка с предстоящите частични избири за кмет на населеното място на 18.02.2018 год.. Направено е искане ОИК Гулянци да осигури свободно и независимо упражняване на избирателните права на гражданите на Брест.

Във връзка с постъпилата жалба е изпратено писмо изх. № 107/17.02.2018 год. до РП Никопол с искане да информира ОИК Гулянци във връзка с постъпилата пред нея жалба от господин Огнян Янчев за причините поради които са били предприети действия от страна на МВР срещу Пламен Давидов Тодоров от с. Брест, упълномощен представител на БСП за с. Брест във връзка с частичните избори за кмет на кметство в с. Брест , които ще бъдат произведени на 18.02.2018 год.

 С писмо вх. №158 от 17.02.2018 год. РП Никопол информира ОИК Гулянци, че причина за предприети действия срещу Пламен Давидов Тодоров от с.Брест е провеждащо се разследване по досъдебно производство №42/2018 г. по чл.167 ал.2 от НК.

След като се запозна с характера на подадената жалба и извърши своя проверка на изнесените оплаквания в нея ОИК Гулянци намира, че извършените от органите на МВР действия спрямо Пламен Давидов Тодоров не са извършени в качеството му на представител на партия, участваща в частичния избор на кмет на кметство с. Брест, които ще бъдат произведени на 18.02.2018 год. В този смисъл не са налице действия от страна на правоохранителните органи които по някакъв начин да нарушават конституционните права на гражданите в с.Брест да упражнят свободно и по съвест избирателното си право, както и разпоредби на ИК.

 Предвид изложеното и на основание чл. 87, ал.1, т.22 от Изборния кодекс, Общинската избирателна комисия Гулянци

**РЕШИ:**

**ОСТАВЯ БЕЗ УВАЖЕНИЕ** подадената от Огнян Божинов Янчев като упълномощен представител на БСП за участие в избора за кмет на кметство на с.Брест, Община Гулянци на 18.02.2018 год. жалба , вх. №1 от 17.02.2018 год. на ОИК Гулянци , поради липсата на извършено нарушение по ИК.“

 Недко Опров: Колеги, ако нямате други предложения , моля, да гласуваме.

 Режим на гласуване Гласували 10 членове на ОИК: за – 10 (НО,ИП,АЛ,ИИ,ДД,МН,ВС,АМ,ТГ,РМ), против - няма.

Прието Решение № 271-МИ с 10 гласа – за, против - няма. Приетото решение да се обяви на таблото и на страницата на ОИК Гулянци.

Поради изчерпване на дневния ред заседанието беше закрито в 15.00 часа.

Зам. Председател: Недко Опров Секретар: Илона Петкова